લંડનઃ લંડનમાં ગત રાત્રે થયેલા આંતકી હુમલાની જવાબદારી આતંકી સંગઠન ઈસ્લામિક સ્ટેટે સ્વીકારી છે. આ હુમલામાં સાત લોકો માર્યા ગયા હતા. આ મામલે ૧૨ આરોપીની ધરપકડ કરાઈ છે. આ અંગે આતંકવાદી સંગઠનની એજન્સી અમાકે માહિતી આપતાં તેના મીડિયા પેજ પર જણાવ્યું હતું કે ઈસ્લામિક સ્ટેટના સેનાનીઓની એક ટીમે ગઈ કાલે લંડનમાં આ હુમલો કર્યો હતો, જેમાં ત્રણ હુમલાખોરોએ એક વાનમાં આવીને લંડન બ્રિજ પર પગપાળા જઈ રહેલા લોકો પર વાન ચડાવી દીધી હતી.